Pedimos distintas medidas para a recuperación marisqueira da ría de Arousa
Channel: teleirmandinha
Date: 15/09/2015

A través dunha emenda a unha moción de AGE, Chelo Martínez pide diversas medidas para recuperar os recursos marisqueiros na ría de Arousa:

- Retirar as illas para as pilastras de apoio para o viaducto do tren sobre o río Ulla en Catoira.

- Avaliar o impacto ambiental da infraestrutura do viaducto, que orixinou un cambio no curso da corrente do río, estudándose o impacto nos bancos marisqueiros nos Lombos do Ulla, demandando do Estado as indemnizacións que correspondan.

- Presentar un Plan de Recuperación da ría de Arousa, de acordo coas confrarías, que implique a limpeza de lodos e sedimentos acumulados, causa de alta mortandade do marisco.

- Paralizar os recheos previstos na Ría, así como obras que afectan a zonas libres de marisqueo, como as comportas da Seca en Cambados.

- Incrementar paros biolóxicos.

- Estabelecer prezos de retirada do marisco nas poxas para evitar a ruína do sector.

- Que se faga un seguimento intenso da situación das toxinas no marisqueo.

- Avaliar a situación da depuración na ría de Arousa.